OpenLLM-France/wikimedia huggingface dataset:
# Guichen

Guichen (bretainieraz Gwizien) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q864120
* Multimedia: Guichen / Q864120
# Guichen kantonamendua

Guichen kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 16 udalerri ditu eta Guichen da bere hiriburua.

## Kanpo estekak

* Datuak: Q1725438
# Guy Môquet (Parisko metroa)

Guy Môquet Parisko metroaren geltokia da, Paris udalerriko 17. barrutian eta 18. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 13. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q738879
* Multimedia: Guy Môquet (Paris Metro) / Q738879
# Guy Mollet

Alcide Guy Mollet (Flers, 1905eko abenduaren 31 – Paris, 1975eko urriaren 3a) frantziar politikaria izan zen. Frantziako lehen ministroa izan zen 1956tik 1957ra.
Ingeles irakaslea izan zen Arrasen eta Langile-Internazionalaren Frantziar Sekzioko kidea 1928tik.
Bigarren Mundu Gerran alemaniarrek preso hartu zuten. Zazpi hilabeteren ondoren askatu zuten eta Frantziako Erresistentziara batu zen kapitain mailarekin.
1945eko urrian hautatu zuten Frantziako Nazio Biltzarreko kide. 1946an SFIOko idazkari nagusi izendatu zuten eta Arraseko alkate ere bazen. Ministro izan zen Léon Blum, René Pleven eta Henri Queuilleren gobernuetan eta Frantzia ordezkatu zuen Europako Kontseiluan. 1951tik 1969ra Internazional Sozialistako presidenteordea izan zen.
1956ko hauteskundeetarako, Fronte Errepublikanoa izeneko zentro-ezkerreko koalizio bat sortu zuen eta hauteskundeak irabazi ondoren, lehen ministro izendatu zuten. Europako Ekonomia Erkidegoa sortzeko Erromako Ituna negoziatu eta sinatu zuen. Suezko krisialdi aurre egin behar izan zion eta tropa frantziarrak bidali zituen Suezko kanala okupatzera tropa ingelesekin batera. Aljerian ere kontraterrorismo kanpaina bat hasi zuen, tortura erabiliz, eta Aljerreko gudua izan zen. Barne-politikan, gizarte-politikak egin zituen. Aljeriako krisialdiak dimititzera behartu zuen 1957ko ekainean. Frantziako Laugarren Errepublikako azken gobernu egonkorra izan zen.
1958an Charles de Gaulleren botere-hartzearen alde egin zuen eta estatu-idazkari izendatu zuten. 1959an gobernuko kargua utzi zuen. Bere azken urteetan bere alderdi politikoaren desagerpena ikusi zuen, azkenean Frantziako Alderdi Sozialistarekin bat eginda.

## Kanpo estekak

* Datuak: Q314006
* Multimedia: Guy Mollet / Q314006
# Guy Petit

Guy Petit (Miarritze, Lapurdi, 1905eko azaroaren 23a - 1988ko urriaren 31) politikaria zen.

## Agintaldiak

* 1946 – 1958: Frantziako Nazio Biltzarreko diputatua, Pirinio Atlantikoak ordezkatuz.
* 1959 – 1983: Frantziako Senatuko senataria (UREI), Pirinio Atlantikoak ordezkatuz
* 1952ko martxoaren 14 – abenduaren 23: Frantziako Lehendakaritzako estatu idazkaria
* 1953ko urtarrilaren 10 – otsailaren 11: Frantziako Nekazaritzako estatu idazkaria
* 1953ko otsailaren 11 – maiatzaren 21: Frantziako Merkataritzako ministroa, René Mayerren gobernuan
* 1945 – 1977: Miarritzeko alkatea
* 1966 – 1979: Miarritze Mendebaldeko kontseilari orokorra
* Datuak: Q3122078
# Guy Pearce

Guy Edward Pearce (1967ko urriaren 5a, Ely, Cambridgeshire) Ingalaterran jaiotako australiar aktore bat da. Berak antzeztutako filma ospetsuenen artean honako hauek daude: The Adventures of Priscilla, Queen of the Desert (1994), L.A. Confidential (1997), Memento (2010) eta The King's Speech (2010).
Bestalde Australiako Neighbours (1986-1989) eta Snowy River: The McGregor Saga (1994-1996) teleseiletan ere antzeztu izan du.

## Filmografia

| urtea | Filma | Pertsonaia | Oharrak |
| 1986–1989 | Neighbours | Mike Young | Telesaila |
| 1990 | Friday on My Mind | | |
| 1990 | Heaven Tonight | Paul Dysart | |
| 1991 | Hunting | Sharp | |
| 1991–1992 | Home and Away | David Croft | Telesaila |
| 1994–1996 | Snowy River: The McGregor Saga | Rob McGregor | Telesaila |
| 1994 | The Adventures of Priscilla, Queen of the Desert | Adam/Felicia | |
| 1996 | Dating the Enemy | Brett | |
| 1997 | The Devil Game | Michael | Telefilma |
| 1997 | Halifax f.p: Deja Vu | Daniel Viney/Richard Viney | Telefilma |
| 1997 | Flynn | Errol Flynn | |
| 1997 | L.A. Confidential | Ed Exley | |
| 1998 | Woundings | Jimmy Compton | |
| 1999 | A Slipping-Down Life | Drumstrings Casey | |
| 1999 | Ravenous | John Boyd kapitaina | |
| 2000 | Normes d'intervenció (Rules of Engagement) | Mark Biggs majorra | |
| 2000 | Memento | Leonard Shelby | |
| 2002 | The Count of Monte Cristo | Fernand Mondego | |
| 2002 | The Time Machine | Alexander Hartdegen | |
| 2002 | The Hard Word | Dale | |
| 2002 | Till Human Voices Wake Us | Sam Franks doktorea | |
| 2004 | Two Brothers | Aidan McRory | |
| 2005 | The Proposition | Charlie Burns | |
| 2006 | First Snow | Jimmy Starks | |
| 2006 | Factory Girl | Andy Warhol | |
| 2007 | Death Defying Acts | Harry Houdini | |
| 2008 | Winged Creatures | Bruce Laraby doktorea | |
| 2008 | Traitor | Roy Clayton | |
| 2008 | The Hurt Locker | Matt Thompson sarjentua | |
| 2008 | Bedtime Stories | Kendall | |
| 2009 | I Am You | Barber jauna | |
| 2009 | The Road | Beteranoa | |
| 2010 | Animal Kingdom | Leckie | |
| 2010 | The King's Speech | Eduardo VIII.a Erresuma Batukoa | |
| 2011 | Don't Be Afraid of the Dark | Alex Hirst | |
| 2011 | Mildred Pierce | Monty Beragon | Telesaila laburra |
| 2011 | Don't Be Afraid of the Dark | Alex Hirst | |
| 2011 | 33 Postcards | Dean Randall | |
| 2011 | Seeking Justice | Simon | |
| 2012 | The Wettest County in the World | Charley Rakes diputatua | |
| 2012 | Thicker | Ronny | |
| 2012 | Lockout | | |
| 2012 | Prometheus | | |

## Kanpo estekak

* Guy Pearce aktorearen IMDBko fitxa irakurgai (Ingelesez)
* Datuak: Q223745
* Multimedia: Guy Pearce / Q223745
# Guy Scott

Guy Lindsay Scott (1944ko ekainaren 1a) Zambiako politikaria da, 2014tik 2015era Zambiako jarduneko presidentea izan zena eta 2011tik 2014ra presidenteordea izan zen.
Scott jarduneko presidente bihurtu zen Michael Sata 2014ko urriaren 28an karguan hil zenean. Honek Afrikako jatorri europarreko lehen estatuburu bihurtu zuen 1989an F. W. de Klerk-etik, eta demokratikoki hautatutako gobernu baten pean lehena.
* Datuak: Q153986
* Multimedia: Guy Scott / Q153986
# Guy Lux

Guy Maurice Lux (Paris, 1919ko ekainaren 21a - Neuilly-sur-Seine, 2003ko ekainaren 13a) frantziar kazetaria izan zen, irratian eta telebistan aritutakoa. 1961etik aurrera Intervilles saioa aurkezteagatik ezaguna da. Schmilblick hitza ezagutarazi zuen.

## Telebista saioak

* 1960-1964 : Contact / La roue tourne
* 1962-1964, 1970-1973, 1985-1991 : Intervilles
* 1963 : Monsieur tout le monde
* 1965-1969, 1977-1981 eta 1987 : Interneige
* 1965-1967, 1970-1982 : Jeux sans frontières
* 1965-1968, 1979-1981 : Palmarès des chansons
* 1967 : Les Sept Portes
* 1968 : Un partenaire en or
* 1968 : Si ça vous chante
* 1969 : Chansons champions
* 1969 : L'arbalète de Noël
* 1969-1970 : Le Schmilblick
* 1970 : L'avis à deux
* 1971 : Les étoiles de la chanson
* 1971-1973 : Cadet Rousselle
* 1973-1975 : La Une est à vous
* 1974 : Domino
* 1974 : French Cancan
* 1975-1976 : Samedi est à vous
* 1975-1976 : Ring Parade
* 1975-1976 : Système 2
* 14/07/1977 : La bastille en chantant
* 1977 : Un taxi en or
* 1978 : Loto Chansons
* 1978-1981 : Top club
* 1980-1981 : Palmarès
* 1981 : L'escargot
* 1983-1985 : Cadence 3
* 1986 : Miss France 1987
* 1986 : C'est aujourd'hui demain
* 1986 : Marius de l'humour
* 1987,1989 : Interglace
* 1987-1988 : Intercontinents
* 1988 : Interchallenges
* Datuak: Q940131
* Multimedia: Guy Lux / Q940131
# Guy Nadaud

Guy Nadaud, Golo izen artistikoz ezaguna, (Baiona, 1948ko abuztuaren 26a) lapurtar komikigilea da, Kairon bizi eta lan egiten duena. Hara-Kiri, Charlie Mensuel, Charlie Hebdo, L'Écho des savanes, Libération, Politis, Actuel, Zoulou, Pilote, (À suivre) edota The Cairo Times aldizkari eta egunkarirako lan egin du.
# Guy Poulou

Guy Poulou (Ziburu, Lapurdi, 1940ko azaroaren 15a - Donibane Lohizune, 2021eko urriaren 30a) lanbidez dentista eta Ziburuko auzapeza izan zen.

## Biografia

Guy Poulou, 2001az geroztik izan zen Ziburuko auzapez. 2002an eta 2008an UMPrekin irabazi zituen hauteskundeak, bietan lehen itzulian, baina tirabirak izan zituen alderdian, eta hurrengo udal bozetan UMPtik kanpoko zerrenda eskuindar bat aurkeztu zuen: Aupa Ziburu. Dentista izanik lanbidez, 2005era arte jardun zuen zeregin horretan; baita soldadutzan ere.
2014ko abenduaren 16an, Eneko Aldana Douat, Ziburu Biziko zerrenda buruak, herriko kontseiluan egindako galderari, mehatxuz erantzun zion Guy Poulou Ziburuko auzapezak. Abenduaren 26an, Ziburu Bizi alderdi abertzaleak «gogorki» gaitzetsi zituen Guy Poulouk esandakoak.
Eskuindar sutsua zen Poulou. Maiz izan dira kritikatuak Poulouren egin-moldeak. Batik bat, sumina piztu eta hautsak harrotu zituen auzapezak Ziburuko Kaskarotenea ikastolaren auzian hartutako jarrerak. Orduan Poulouk zaldu zuen, ez zela ikastolen kontra, baina nabarmendu zuen Ziburuko ikastolaren aferak ez zuela aterabiderik. 2012an sortu zuten ikastola, eta, handik bi urtera, hitzarmena ez zietela berrituko erabaki zuen Poulouk. Neurri gogorrak hartu zituen ikastolaren kontra: auzitara jo zuen orain dauden lur eremutik kanporatzeko, eta, azkena, argindarra kendu zien, zentroa hustu zezaten.

## Poulou familia

Michel Poulou lehengusua alkate izan zen 1981etik 1989ra bitartean, eta Michelen aita eta Guyren osaba Jean Poulouk 1946-1971 eta 1977-1981 urteen artean agindu zuen Ziburun. Lehen Mundu Gerran hil zen haren aitona, Julien Poulou.

## Erreferentziak

* 1 2 Olano, Jon. (2014-10-30). «Guy Poulou: Ziburuko dinastia baten azken katebegia» Berria.
* ↑ «Poulou, oposizioari: "Tarteka ehizarako zizpa hartu eta tiro egiteko gogoa dut"», Berria, 2014-12-19
* ↑ «Ziburu Bizi alderdi abertzaleak «fermuki» gaitzetsi ditu Guy Poulouren «solasak»», Berria, 2014-12-27
* ↑ https://www.berria.eus/albisteak/205263/guy-poulou-ziburuko-auzapez-ohia-hil-da.htm
* Datuak: Q20492579
# Guy Lusignangoa

Guy Lusignangoa (Lusignan, Poitou, 1150 inguruan - Nikosia, 1194ko uztailaren 18a) Jerusalemgo Erresuma eta Zipreko erregea izan zen, Sibila Jerusalemgoa erregina bere emaztearekin batera.
Hugo VIII.a Lusignangoaren semea izan zen. 1180an Lur Santura iritsi eta Sibila Jerusalemgoarekin ezkondu zen. 1186an Jerusalemgo tronura igo zen bere emaztearekin batera. 1187ko uztailean, Saladinok Hattingo guduan garaitu zuen, non Guy harrapatu zuten. Handik gutxira Saladinok Jerusalem konkistatu zuen.
Damaskon urtebete preso eman ondoren, 1189an askatu zuten eta Akre hiria setiatu zuen. Setioan emaztea hil zitzaion. Jerusalemgo koroa galtzeagatik ordain gisa, Zipreko erresuma jaso zuen 1192an, eta bertan errege izan zen 1194an hil zen arte.
* Datuak: Q294192
* Multimedia: Guy de Lusignan / Q294192
# Hale (Missouri)

Hale Missourieko hiri bat da. Carroll konderrian kokatua dago. 2010ean 419 biztanle zituen, 1,42 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q956938
# Gure Artizar

Gure Artizar lurrunezko eta zurezko oskoldun arrantzu binakakoa izan zen Amadeo Gil Cosme Herrero donostiarrarena. Gure Izarraren bikia izan zen. Pasaian Constructora Guipuzcoanak eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937/1/16) eta D-5 izena jarri (1937/5/12). Lezo Urreztietarekin arma trafikoan aritu zen. La Pallicen (1937/8/9) babestu, eta ondoren Les Sables-d'Olonnera joan zen gerra amaitu arte. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363036
# Gure Aitaren Etxea

Gure Aitaren Etxea Eduardo Txillidaren eskultura memorial bat da, Gernikan kokatua, 1937ko bonbardaketaren oroigarri.

## Ezaugarriak

1987an burutu zen obra Txillidaren Hernaniko Zabalaga etxean, baina hurrengo urtean kokatu zen Gernikan, Gernikako Arbolatik gertuko parke batean. Eusko Jaurlaritzaren enkarguz egin zuen Txillidak lana, eta Jose Antonio Ardanza lehendakariak inauguratu zuen. Izenburuak erreferentzia egiten dio Gabriel Arestiren poema ezagun bati, Nire aitaren etxea defendituko dut.
Hormigoizko egitura handi bat da, 7 metroko garaierakoa, semizirkularra, eta 18 metro inguruko perimetroaren erdian altzairuzko beste elementu batek osatzen du eskultura. Dagoen puntutik, Santimemiñeko leizearen ingurunea ere ikusten da.
1990. urtean, Gure Aitaren Etxetik gertu, beste eskultura monumental bat ezarri zen, Henry Mooreren Large figure in a shelter (irudi handi bat babeslekuan), 1960ko lana. 1991ean bi eskulturen inguruan egokitu ziren, eta inguruaren Europako Herrien Parkea eman zitzaion izena.

## Erreferentziak

* ↑ (Gaztelaniaz) País, Ediciones El. (1987-11-05). «Chillida presenta su escultura "Gure aitaren etxea", un homenaje al pueblo vasco» El País ISSN 1134-6582. (Noiz kontsultatua: 2019-08-04).
* ↑ (Gaztelaniaz) País, Ediciones El. (1988-04-27). «Inaugurada en Gernika la obra conmemorativa de Chillida» El País ISSN 1134-6582. (Noiz kontsultatua: 2019-08-04).
* 1 2 «forma begiradan: Eduardo Chillida, Gure aitaren etxea» www.formabegiradan.net (Noiz kontsultatua: 2019-08-04).
* ↑ (Gaztelaniaz) País, Ediciones El. (1989-10-04). «Una escultura de Henry Moore para Gernika» El País ISSN 1134-6582. (Noiz kontsultatua: 2019-08-04).
* ↑ «Gautegiz Arteagako Udala - Europako herrien Parkea (Henry Moore eta Chillidaren eskulturak)» www.gautegizarteaga.com (Noiz kontsultatua: 2019-08-04).

## Kanpo estekak

* Datuak: Q19311184
* Multimedia: Eduardo Chillida Guernica Memorial / Q19311184
# Gure Arbasoen Bidetik

Gure Arbasoen Bidetik Espainiako Alderdien Legea onartu ondoren Kortezubin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 63 izan ziren boto nuluak, emandako botoen %22,83.

## Ikus, gainera

* Espainiako Alderdien Legea

## Kanpo estekak

* Datuak: Q12258788
# Gure Herria

Gure Herria euskal aldizkaria izan zen, zenbait apaiz abertzalek eta Eskualduna egunkariko kazetari gazte batzuek 1921eko urtarrilean Baionan sortutakoa. Euskal gaiei eta, batez ere, literaturari buruzko artikuluak argitaratu zituen. 1924an bere zuzendaritza-batzordea Laurent Apesteguy, Jean Barbier, Edmond Blazy, Louis Dassance, Christoph Dufau, Jean Elizalde, Jules Moulier, Jean Saint-Pierre eta Emmanuel Souberbielle zituen kideak. Jules Moulierrek, lehenengo urteetan, lanaren zati handi bat egin zuen.
1921 eta 1926 artean, Gure Herria hilabetero eta 1927tik aurrera bi hilabetero argitaratu zuten. Euskal gaiez gain, edukian zenbait literatura lan edo antzezlan ere zituen eta, bukaeran, musika-eranskina.
1939an, Espainiako Gerra Zibila zela eta, eten arren, 1950etik aurrera berriro martxan jarri zuten Jean Saint-Pierreren ahaleginei esker. Lankideen artean Pierre Lhande, Francis Jammes, Julien Vinson, Dibildos kalonjea, Georges Hérelle, Albert Léon, Georges Lakonbe, Piarres Lafitte eta Pierre Iturbide zeuden.
Hurrengo urteetan ere, kalitatezko lankideek ere parte hartu zuten: Jean Barbier, Oxobi, Larreko, Louis Dassance, Maddi Ariztia, Etxahun, Piarres Lartzabal, Minaberri, Telesforo Monzón, Salaberri, eta abar.
Gure Herria-ren azken alea 1976an argitaratu zuten.

## Kanpo estekak

* , "Sancho el Sabio" fundazioak digitalizatutako aleak.
* Bilketa.eusBilketa atarian digitalizatutako bilduma osoa.
* Datuak: Q3120947
# Gure Bazterrak

Gure Bazterrak euskal poema eta abesti herrikoia da. Hitzak Joxean Artzek idatziak dira; doinua, berriz, Mikel Laboak sortua.
Artzeren poemak arrakasta handia lortu zuen, pertsona guztiok noizbait sentitu dugun sentimendu bat islatzen du eta: sarritan ez garela konturatzen gure inguruan dauden bazter miresgarriez, ezkutuan geratzen direnean bakarrik konturatzen garela... "orduan hasten bainaiz ezkutukoa... nire barruan pizten diren bazter miresgarriak ikusten".
Mikel Laboak 1974an kaleratutako Bat-hiru disko bikoitzeko 11. abestia izan zen. Jatorriz hiru disko prestatu ziren baina garaiko zentsurak disko oso bat zentsuratu zuen; hortik dator lanaren izenburua, falta zen zenbakia zentsuratua izan zela adierazteko. Disko honek euskal musikari bide berriak ireki zizkion, baina polemikoa izan zen jende askok ulertu ez zuelako. Besteak beste, abesti ezagun hauek zeuden disko hartan: Gure Bazterrak, Txoria txori, Baga, biga, higa, Haika mutil, Bereterretxen khantoria, Haize hegoa, Xori erresiñula, Oies errondan dabil, Zaude lasai, eta Gogo eta gorputzaren zilbor-hesteak.
Geroago beste bi disko hauetan ere agertu zen kantua: Hamalau (1994) eta Mikel Laboa zuzenean (1997).

## Errekonozimenduak

* Graffiti bat dago Lesakan abestiaren poemarekin. Zubigaineko dantza egiten den tokian, arkupean. 'Gure artea gure artean' taldeak egin zuen.
* Lanbroa basoan
* Mikel Laboa, doinuaren egilea
* Joxean Artze, poemaren egilea

## Erreferentziak

* ↑ «Gure bazterrak - Mikel Laboa» www.ehu.eus (Noiz kontsultatua: 2021-08-12).
* ↑ «Grabazioak - Laboaren diskografia - BatHiru» www.ehu.eus (Noiz kontsultatua: 2021-08-12).
* ↑ «Grabazioak - Laboaren diskografia - 14-cd - Mikel Laboa» www.ehu.eus (Noiz kontsultatua: 2021-08-12).
* ↑ «Grabazioak - Laboaren diskografia - Zuzenean-cd - Mikel Laboa» www.ehu.eus (Noiz kontsultatua: 2021-08-12).

## Ikus, gainera

* Baga, biga, higa
* Haika mutil
* Txoria txori

## Kanpo estekak

* Mikel Laboaren Gure Bazterrak abestia entzungai (1. bertsioa)
* Mikel Laboaren Gure Bazterrak abestia entzungai (2. bertsioa)
* Gure bazterrak poemaren hitzak irakurgai
* Datuak: Q12258790
# Gure Belaunaldia

Gure Belaunaldia, Afonia taldearen lehen disko luzea da, CD formatuan kaleratua. Lehenago maketa eta EP bat kaleratu zuten. Disko honetako abesti batzuk, Ondarroako Santos Records estudioetan grabatu ziren, 2005eko Apirilean. Sesio hauetan, Ijurko izan zen ahotsak grabatu zituena. Grabatzeko falta ziren beste abestiak, 2006ko Maiatzean grabatu zituzten beraien entsegu lokalean. Abesti hauen grabaziorako ordea, Dani ibili zen ahotsak jartzen Ijurkoren ordez. Teknikari lanak, Valium Generation taldeko Aitorrek egin zituen.

## Abestien zerrenda

* I don´t feel allright
* Zergatik
* Poker de jotas
* Jose Antonio el demonio
* Geriatrico 2059
* Zure esku
* Valium generation
* La mano del muerto
* Txakurra
* Odio en el asfalto
* Zakur zikin zaharra
* Lapurtu
* Hernani es una mierda

## Taldekideak

* Ijurko - Ahotsa
* Dani - Ahotsa
* Pepino - Ahotsa
* Aratz - Bajua
* Bolbo - Bateria

## Kanpo estekak

* Datuak: Q12258789
# Gure Izarra

Gure Izarra lurrunezko eta zurezko oskoldun arrantzu binakakoa izan zen Amadeo Gil Cosme Herrero donostiarrarena. Gure Artizarraren bikia izan zen. Pasaian Constructora Guipuzcoanak eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937/1/16) eta D-6 izena jarri (1937/5/12). Lezo Urreztietarekin arma trafikoan aritu zen. La Pallicen (1937/8/9) babestu, eta ondoren Les Sables-d'Olonnera joan zen gerra amaitu arte. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363038
# Gino Gallagher

Gino Gallagher (1963 – 1996ko urtarrilaren 30a, Belfast), irlandar errepublikar bat izan zen. INLA erakunde armatuko pertsonal burua izan zen.
1996ko urtarrilaren 30ean Belfast hiriko Falls Road kaleko elkarte bateko bere segurtasun bulegoak tiroz erail zuten. Ustez, INLA barneko arteko liskarren ondorioz Hugh Torney buru zuten aldekoek erail omen zuten. 2004an eraila izan zen Kevin McAlorum gizasemeak Torneyren aldekoek Gino erailtzeagatik ordaindua izan zela aipatu zuen. Azken honen erailketatik aurrera jada INLA barneko gatazka politikoa amaitu egin zen.
* Datuak: Q5563225
* Multimedia: Gino Gallagher / Q5563225
# Gino Bramieri

Luigi (Gino) Bramieri, (Milan, Italia, 1928ko ekainaren 20a – Milan, Italia, 1996ko ekainaren 18a) italiar umorista, italierazko idazlea, antzerki aktorea eta kazetaria izan zen.

## Bizitza

1928an Milanen jaioa, Gino Bramieri hogeita hamar film baino gehiagoren interpretea izan zen.
Italo Terzoli eta Enrico Vaime izan zituen bere "erreferentziazko" egile, antzerki arinean arrakasta handia lortu baitzuten beren gidoiekin, La sveglia al collo eta Anche i banchieri hanno un'anima eta La vita comincia ogni mattina.
Milanen eta Erroman Bramieriren izena jarri diote kale banari.

## Lanak
### Telebista

* Esami di maturità, Ladislao Fodor, (1954)
* Manettoni e Pippo Fantasma, dir. Alda Grimaldi (1960)
* Biblioteca di Studio Uno: Il dottor Jekyll e mister Hyde, dir. Antonello Falqui (1964)
* Biblioteca di Studio Uno: Al Grand Hotel, dir. Antonello Falqui (1964)
* Graditi ospiti, dir. Vito Molinari (1967)
* Felicita Colombo, dir. Antonello Falqui (1968)
* Mai di sabato signora Lisistrata, dir. Vito Molinari (1971)
* Un mandarino per Teo, dir. Eros Macchi (1974)
* Anche i bancari hanno un'anima, dir. Pietro Garinei eta Gino Landi (1979)
* La vita comincia ogni mattina, dir. Pietro Garinei (1981)

### Irratia

* Batto quattro
* Gran Varietà
* Patatine di contorno

## Bibliografia

* Cesare Bramieri e Antonio Barbato, Ciao Gino!, Milano, Mursia, 1998, ISBN= 88-425-2315-1

## Erreferentziak

* ↑ Bramieri: l'eredità del sorriso
* ↑ Viale Gino Bramieri in Roma
* ↑ Una strada per Bramieri a tredici anni dalla morte
* ↑ «Mio padre Gino Bramieri, l'artista che voleva Milano ai suoi piedi»

## Kanpo estekak

* (Italieraz) Webgune ofiziala
* (Ingelesez) «Gino Bramieri», IMDb.
* Datuak: Q557785
* Multimedia: Gino Bramieri / Q557785
# Ginnungagap

Eskandinaviar mitologian, Ginnungagap ("ustezko hutsa" edo "zulo erraldoia"), Niflheim eta Muspelheim artean zegoen leize handia zen sorkuntzaren aurretik. Azken honen iparraldean, Niflheimeko hotz jasanezina zegoen, hegoaldean, berriz, Muspelheimeko bero izugarria. Denboraren hasieran, biak ala biak, Ginnungagapean aurkitzen ziren, eta beroak antzigarra ukitzen zuen tokian, honen tantak urtu egiten ziren eta eitr izeneko substantzia eratzen zuten, bizitzan, Ymir erraldoiaren forman bizkortu zena, Jotun edo antzigarreko erraldoi guztien aita.

## Kanpo estekak

* Datuak: Q209732